Решение на Общия съд (шести състав) от 28 юни 2012 г. —
Basile и I Marchi Italiani/СХВП — Osra (B. Antonio Basile 1952)
(Дело T-134/09)
„Марка на Общността — Производство за обявяване на недействителност — Фигуративна марка на Общността „B. Antonio Basile 1952“ — По-ранна национална словна марка „BASILE“ — Относително основание за отказ — Изгубване на права вследствие на търпимост — Член 53, параграф 2 от Регламент (ЕО) № 40/94 (понастоящем член 54, параграф 2 от Регламент (ЕО) № 207/2009) — Вероятност от объркване — Член 8, параграф 1 от Регламент № 40/94 (понастоящем член 8, параграф 1 от Регламент № 207/2009)“
1.                     Марка на Общността — Производство по обжалване — Обжалване пред съда на Съюза — Компетентност на Общия съд — Контрол за законосъобразност на решенията на апелативните състави — Съобразяване от Общия съд на фактически и правните обстоятелства, които не са били посочени преди това пред отделите на Службата — Изключване (член 135, параграф 4 от Процедурния правилник на Общия съд; член 63 от Регламент № 40/94 на Съвета) (вж. точки 15, 18 и 22)
2.                     Марка на Общността — Отказ, отмяна и недействителност — Изгубване на права вследствие на търпимост — Преклузивен срок — Начален момент (член 53, параграф 2 от Регламент № 40/94 на Съвета) (вж. точки 30—32)
3.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Преценка на вероятността от объркване (член 8, параграф 1, буква б) от Регламент № 40/94 на Съвета) (вж. точки 37, 39 и 62)
4.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Сходство между разглежданите марки — Критерии за преценка — Комбинирана марка (член 8, параграф 1, буква б) от Регламент № 40/94 на Съвета) (вж. точки 40, 41, 44 и 45)
5.                     Марка на Общността — Отказ, отмяна и недействителност — Относителни основания за недействителност — Наличие на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Фигуративна марка „B. Antonio Basile 1952“ и словна марка „BASILE“ (член 8, параграф 1, буква б) и член 52, параграф 1, буква а) от Регламент № 40/94 на Съвета) (вж. точки 61, 63, 64 и 69)
Предмет
Жалба срещу решението на втори апелативен състав на СХВП от 9 януари 2009 г. (преписка R 1436/2007-2), постановено в производство за обявяване на недействителност със страни Osra SA и г‑н Antonio Basile
Диспозитив
1)
Заличава името на втория жалбоподател, I Marchi Italiani Srl, от списъка на жалбоподателите по дело T‑134/09.
2)
Отхвърля жалбата.
3)
Осъжда г‑н Antonio Basile да заплати съдебните разноски, с изключение на свързаните с оттеглената жалба.
4)
I Marchi Italiani Srl понася направените от него съдебни разноски.